विस्थापितों को आज तक नहीं मिला वाजिब हक
नियोजनसहित अन्य मांगों को लेकर विस्थापित संयुक्त परिवार की ओर से आहूत अनिश्चितकालीन धरना दूसरे दिन भी जारी रहा। इस दौरान वक्ताओं ने कहा कि जब तक विस्थापित भूखे रहेंगे तब तक लड़ाई जारी रहेगी। आज प्लांट में हजारों पद रिक्त हैं, उन जगहों पर विस्थापितों की बहाली की जाए। विभिन्न सेक्टरों के आवासों को षडयंत्र के तहत बेचा गया। खाली पड़ी जमीनों बेची गई। विस्थापित परिवार गरीबी की हालत में जीवन गुजार रहे हैं। युवाओं का पलायन हो रहा है। जिसके खिलाफ जोरदार आंदोलन किया जाएगा। अगर प्रबंधन विस्थापितों को नौकरी पुनर्वास नहीं देगा तो विगत 17 मार्च 2015 को जिस आंदोलन को स्थगित किया गया था, उसे पुन: शुरू किया जाएगा। बीएसएल घाटे में कभी नहीं रहा है। प्लांट में हो रही चोरियों की सीबीआई जांच होनी चाहिए। मौके पर गुलाब चंद्र, सहदेव साव, फूलचंद महतो, पीयूष आचार्या, धीरेंद्र नाथ गोस्वामी, रामलखन महतो, प्रताप सिंह, दीपक कुमार गुप्ता, हेमलाल सोरेन, वकील महतो, शंकरलाल गोप, राजकुमार मोदक, वकील अग्रवाल, चौहान महतो, गुलाम मुर्तजा, सलीम शहजादा, धमेंद्र महतो, भैरव महतो, हसनुल अंसारी, गणेश्वर महतो, कामेश्वर केवट, चंद्रदीप मंडल, भरत ठाकुर आदि मौजूद थे।
नारेबाजी करते विस्थापित संयुक्त परिवार के कार्यकर्ता।
hin_Deva hin_Deva hin_Deva